ddrg/super_eurlex huggingface dataset:
(4)

Chinn an tÚdarás Eorpach um Shábháilteacht Bia (“an tÚdarás”) ina thuairim an 27 Eanáir 2022 (2) nach bhfuil tionchar díobhálach ag sulfáit lísíonáit mhangainéise ar shláinte ainmhithe, ar shábháilteacht an tomhaltóra ná ar an gcomhshaol, faoi na coinníollacha úsáide atá beartaithe. Ina theannta sin, chinn an tÚdarás go bhfuil riosca d’úsáideoirí ag baint leis an mbreiseán a láimhseáil, riosca a bhaineann leis an mbreiseán a ionanálú agus gur greannaitheoir súl agus craicinn é agus gur cheart é a mheas mar íogróir deirmeach. Dá bhrí sin, measann an Coimisiún gur cheart bearta cosanta iomchuí a dhéanamh chun éifeachtaí díobhálacha ar shláinte an duine a chosc, go háirithe a mhéid a bhaineann le húsáideoirí an bhreiseáin. Chinn an tÚdarás freisin go bhfuil an tsubstaint éifeachtúil le haghaidh sicíní lena ramhrú; is féidir an cinneadh seo a leathnú chuig gach speiceas ainmhíoch eile. Ní mheasann an tÚdarás go bhfuil gá le ceanglais shonracha maidir le faireachán iarmhargaidh. D’fhíoraigh sé freisin an tuarascáil ar an modh a úsáidtear chun anailís a dhéanamh ar an mbreiseán beathaithe i mbeatha ainmhithe arna cur isteach ag an tSaotharlann Tagartha a bunaíodh le Rialachán (CE) Uimh. 1831/2003.
(5)

Sa tuairim an 26 Eanáir 2022 ón Údarás Eorpach um Shábháilteacht Bia (“an tÚdarás”) (5), is é an chonclúid ar ar thángthas nach bhfuil tionchar díobhálach ag an ullmhóid Lactobacillus acidophilus CECT 4529 ar shláinte ainmhithe, ar shábháilteacht an tomhaltóra ná ar an gcomhshaol faoi na coinníollacha úsáide atá beartaithe. Tháinig sé ar an gconclúid freisin gur greannaitheoir súl/craicinn í an ullmhóid sin agus gur íogróir craicinn/riospráide í. Dá bhrí sin, measann an Coimisiún gur cheart bearta cosanta iomchuí a dhéanamh chun éifeachtaí díobhálacha ar shláinte an duine a chosc, go háirithe a mhéid a bhaineann le húsáideoirí an bhreiseáin. Chinn an tÚdarás freisin go bhféadfadh an ullmhóid a bheith éifeachtúil mar bhreiseán zóiteicniúil in ábhair bheatha. Ní mheasann an tÚdarás go bhfuil gá le ceanglais shonracha maidir le faireachán iarmhargaidh. D’fhíoraigh sé freisin an tuarascáil ar na modhanna a úsáidtear chun anailís a dhéanamh ar an mbreiseán beathaithe agus é i mbeatha arna gcur isteach ag an Saotharlann Tagartha a bunaíodh le Rialachán (CE) Uimh. 1831/2003.
(7)

Sa tuairim eolaíoch uaidh, tháinig an tÚdarás ar an gconclúid go bhfuil IHAT sábháilte faoi na coinníollacha úsáide atá ceaptha do na pobail bheartaithe a ndírítear orthu ar leibhéil nach sáraíonn 100 mg/lá agus gur foinse iarainn é ina bhfuil iarainn bith-infhaighte. Sa tuairim sin, áfach, thug an tÚdarás dá aire, ós rud é nár leag sé Uasteorainn Iontógála (“UL”) síos, go bhféadfadh iontógáil iarainn ó fhorbhianna ina bhfuil an bia núíosach dul thar na treoirleibhéil daonra a leag na Ballstáit síos, agus go mbeadh an iontógáil iomlán iarainn ó fhorbhianna ina bhfuil an bia núíosach agus ón aiste bia ginearálta, go mbeadh an iontógáil sin ard. I bhfianaise bhreithnithe an Údaráis agus an róil ríthábhachtaigh atá ag iarann i bhfiseolaíocht, i bhfás agus i bhforbairt an duine, go háirithe ag tús an tsaoil, agus i bhfianaise na líne míne idir éifeachtaí tairbheacha agus díobhálacha an iarainn ar an tsláinte ag brath ar iontógálacha, measann an Coimisiún go bhfuil gá le cur chuige an réamhchúraim.
(2)

De bhun Airteagal 9(1) de Rialachán Cur Chun Feidhme (AE) 2017/892, tá eagraíochtaí táirgeoirí le hiarratas ar chabhair, nó iarmhéid an iarratais sin, a chur isteach chuig údarás inniúil an Bhallstáit le haghaidh gach cláir oibriúcháin a n-iarrtar an chabhair ina leith faoin 15 Feabhra an bhliain tar éis na bliana a n-iarrtar an chabhair ina leith. De bhun Airteagal 9(3), an chéad fhomhír, den Rialachán Cur Chun Feidhme sin, féadfaidh na hiarratais ar chabhair caiteachas a chumhdach a chláraítear ach nach dtabhaítear má chruthaítear gnéithe áirithe. Áirítear ar na gnéithe sin nach bhféadfaí na hoibríochtaí lena mbaineann a dhéanamh faoin 31 Nollaig bliain chur chun feidhme an chláir oibriúcháin, ar chúiseanna nach raibh neart ag an eagraíocht táirgeoirí lena mbaineann orthu agus go bhféadfaí na hoibríochtaí sin a dhéanamh faoin 30 Aibreán an bhliain tar éis na bliana a bhfuil an chabhair á hiarraidh ina leith. I bhfianaise ionradh na Rúise ar an Úcráin, is iomchuí maolú ar Airteagal 9(3), an chéad fhomhír, pointe (b), den Rialachán Cur Chun Feidhme sin agus foráil a dhéanamh go bhféadfar leis na hiarratais ar chabhair atá le cur isteach faoin 15 Feabhra 2023 caiteachas a chumhdach le haghaidh oibríochtaí a chláraítear le haghaidh na bliana 2022 ach nach ndéanfar faoin 31 Nollaig 2022, más féidir na hoibríochtaí sin a dhéanamh faoin 15 Lúnasa 2023.
(1)

Ceann de chuspóirí shaoráidí tástála de chuid an Aontais is ea cúnamh a thabhairt do na húdaráis faireachais margaidh náisiúnta ina gcuid gníomhaíochtaí trí rannchuidiú le cumas saotharlainne a fheabhsú i gcás catagóirí sonracha táirgí nó le haghaidh rioscaí sonracha a bhaineann le catagóir táirgí. Go háirithe, ba cheart a áirithiú leis na nósanna imeachta chun saoráidí tástála de chuid an Aontais a ainmniú go n-ainmnítear saoráidí tástála de chuid an Aontais i gcás ina bhfuil easpa cumais tástála saotharlainne ann.
MED/7.1 gaireas análaithe féinchuimsitheach aerbhrú-oibrithe chun dul isteach i spás gáis-líonta agus chun oibriú ann (Earra nua a tugadh isteach le Rialachán Cur Chun Feidhme (AE) 2018/773, déan tagairt d’earra 3.7) Ró 1 de 1

Ceanglais maidir le cineálcheadú — SOLAS 74 Rial.II-2/10, — IMO Rún MSC.98(73)-(Cód FSS) 3.

— EN ISO 23269-3:2011 Nóta: Iall dhódhíonach bhainteach (MED 3.44): Úsáidfear iall i dteannta leis an ngaireas análaithe a bheifear in ann a cheangal le húim an ghairis nó le crios ar leith trí bhíthin smeach-chrúca ionas nach ndícheanglófar an gaireas análaithe nuair a oibreofar an iall. Léireoidh gaireas análaithe aeir mhodúl B an iall dhódhíonach MED mar chomhpháirt chomhcheangailte shainordaitheach.

B+D B+E B+F G
RIALACHÁN CUR CHUN FEIDHME (AE) 2022/955 ÓN gCOIMISIÚN

an 14 Meitheamh 2022

lena bhformheastar leasú nach mion ar shonraíocht le haghaidh ainm a iontráladh sa chlár um shonrúcháin tionscnaimh faoi chosaint agus um thásca geografacha faoi chosaint, is é sin, “Taleggio” (STFC)

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí (1), agus go háirithe Airteagal 52(2) de,

De bharr an mhéid seo a leanas:

(1) I gcomhréir le hAirteagal 53(1), an chéad fhomhír, de Rialachán (AE) Uimh. 1151/2012, tá scrúdú déanta ag an gCoimisiún ar iarratas na hIodáile ar fhormheas ar leasú ar shonraíocht an tsonrúcháin tionscnaimh faoi chosaint “Taleggio” atá cláraithe faoi Rialachán (CE) Uimh. 1107/96 ón gCoimisiún (2).

(2) Ós rud é gur leasú nach mion atá sa leasú i gceist de réir bhrí Airteagal 53(2) de Rialachán (AE) Uimh. 1151/2012, d’fhoilsigh an Coimisiún an t-iarratas ar leasú in Iris Oifigiúil an Aontais Eorpaigh (3) faoi mar a cheanglaítear le hAirteagal 50(2)(a) den Rialachán sin.

(3) Ós rud é nach bhfuair an Coimisiún aon ráiteas agóide faoi Airteagal 51 de Rialachán (AE) Uimh. 1151/2012, ba cheart na leasuithe ar an tsonraíocht a fhormheas,

TAR ÉIS AN RIALACHÁN SEO A GHLACADH:

Airteagal 1 Tá na leasuithe ar an tsonraíocht a foilsíodh in Iris Oifigiúil an Aontais Eorpaigh maidir leis an ainm “Taleggio” (STFC) formheasta anois.

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 14 Meitheamh 2022. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 343, 14.12.2012, lch. 1.

(2) Rialachán (CE) Uimh. 1107/96 ón gCoimisiún an 12 Meitheamh 1996 maidir le tásca geografacha agus sonrúcháin tionscnaimh a chlárú faoin nós imeachta a leagtar síos in Airteagal 17 de Rialachán (CEE) Uimh. 2081/92 ón gComhairle (IO L 148, 21.6.1996, lch. 6).

(3) IO C 72, 14.2.2022, lch. 12.
(1)

Ba cheart difear a bheith ann idir cinneadh luachanna na neamhchosaintí indíreacha ar chliant ó chonarthaí díorthach agus ó chonarthaí díorthach creidmheasa chun críocha neamhchosaintí móra agus modh ríofa luach na neamhchosanta a úsáidtear le haghaidh ceanglais chaipitil rioscabhunaithe a leagtar amach i Rialachán (AE) Uimh. 575/2013, mar d’fhéadfadh sé gurbh é an toradh a bheadh ar mhainneachtain na hionstraime foluití brabús seachas caillteanas. Dá bhrí sin, ba cheart luach na neamhchosanta indírí a bheith ag brath ar an gcaillteanas (i.e. luach neamhchosanta deimhneach) nó ar an ngnóthachan (i.e. luach neamhchosanta diúltach) a d’eascródh as mainneachtain fhéideartha a ionstraime foluití. Faoi chóras na neamhchosaintí móra a leagtar amach i gCuid a Ceathair de Rialachán (AE) Uimh. 575/2013, i gcás neamhchosaintí sa leabhar trádála, féadfaidh institiúidí suíomhanna deimhneacha agus diúltacha a fhritháireamh sna hionstraimí airgeadais céanna, nó, faoi choinníollacha áirithe, in ionstraimí airgeadais difriúla, arna n-eisiúint ag cliant ar leith. Ní dhéantar an ghlan-neamhchosaint fhoriomlán ar chliant aonair a mheas ach amháin nuair is deimhneach í. Ar an gcaoi chéanna, an glan-neamhchosaint fhoriomlán ar chliant ar leith, tar éis na neamhchosaintí indíreacha ar an gcliant sin ó chonarthaí díorthacha nó ó chonarthaí díorthach creidmheasa a leithdháiltear ar an leabhar trádála a chur san áireamh, níor cheart í a mheas ach amháin nuair is deimhneach í. D’fhonn aon fhritháireamh d’aon neamhchosaint indíreach ó chonarthaí díorthach nó ó chonarthaí díorthach creidmheasa a leithdháiltear ar an leabhar neamhthrádála a sheachaint, ba cheart aon luach diúltach neamhchosanta indírí ó na suíomhanna sin a shocrú ag nialas.
RIALACHÁN CUR CHUN FEIDHME (AE) 2022/924 ÓN gCOIMISIÚN

an 8 Meitheamh 2022

lena gcláraítear ainm sa chlár um shonrúcháin tionscnaimh faoi chosaint agus um thásca geografacha faoi chosaint (“Spreewälder Gurkensülze” (TGFC))

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí (1), agus go háirithe Airteagal 52(2) de,

De bharr an mhéid seo a leanas:

(1) I gcomhréir le hAirteagal 50(2)(a) de Rialachán (AE) de Rialachán (AE) Uimh. 1151/2012, rinneadh an t-iarratas a thíolaic an Ungáir ar chlárú an ainm “Spreewälder Gurkensülze” a fhoilsiú in Iris Oifigiúil an Aontais Eorpaigh (2).

(2) I gcomhréir le hAirteagal 51 de Rialachán (AE) Uimh. 1151/2012, ós rud é nár tugadh aon fhógra faoi ráiteas freasúra don Choimisiún, ba cheart an t-ainm “Spreewälder Gurkensülze” a chlárú,

TAR ÉIS AN RIALACHÁN SEO A GHLACADH:

Airteagal 1 Tá an t-ainm “Spreewälder Gurkensülze” (TGFC) cláraithe anois. Is táirge d’aicme 1.2 atá sainithe faoin ainm atá sa chéad mhír. Táirgí feola (cócaráilte, saillte, deataithe, etc). Faoi mar a liostaítear in Iarscríbhinn XI a ghabhann le Rialachán Cur Chun Feidhme (AE) Uimh. 668/2014 ón gCoimisiún (3).

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 8 Meitheamh 2022. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 343, 14.12.2012, lch. 1.

(2) IO C 93, 28.2.2022, lch. 11.

(3) Rialachán Cur Chun Feidhme (AE) Uimh. 668/2014 ón gCoimisiún an 13 Meitheamh 2014 lena leagtar síos rialacha maidir le cur i bhfeidhm Rialachán (AE) Uimh. 1151/2012 ó Pharlaimint na hEorpa agus ón gComhairle maidir le scéimeanna cáilíochta do tháirgí talmhaíochta agus do bhia-earraí (IO L 179, 19.6.2014, lch. 36).
Airteagal 11

Iarrataí ó chomhlachtaí dá dtugtar fógra maidir le cúraimí dá dtagraítear in Airteagal 100(2), pointe (a) agus pointe (b), de Rialachán (AE) 2017/746

2. Cuirfidh an comhlacht dá dtugtar fógra ar fáil do shaotharlann tagartha an Aontais an doiciméadacht uile a bhaineann leis an bhfeiste agus aon fhaisnéis ábhartha eile atá ina sheilbh atá riachtanach chun an cúram dá dtagraítear i mír 1 a chomhlíonadh. Beidh an doiciméadacht sin ar fáil in aon cheann de theangacha oifigiúla an Aontais is inghlactha ag saotharlann tagartha an Aontais.

3. Féadfaidh saotharlann tagartha an Aontais a iarraidh ar an gcomhlacht dá dtugtar fógra soiléiriú a fháil ar an doiciméadacht agus ar an bhfaisnéis a cuireadh isteach. Coimeádfaidh saotharlann tagartha an Aontais taifead de na hiarrataí sin.

4. Áiritheoidh an comhlacht dá dtugtar fógra go ndéanfaidh an monaróir aon trealamh agus aon ábhar tagartha a fhorbraíonn nó a fhorordaíonn an monaróir le haghaidh feiste áirithe chun tástáil a dhéanamh ar an bhfeiste sin a sholáthar do shaotharlann tagartha an Aontais saor in aisce, ar choinníoll nach bhfuil trealamh den sórt sin ag saotharlann tagartha an Aontais cheana féin. I gcás ina gceadóidh an monaróir an fheiste a úsáid le trealamh a chuireann monaróirí éagsúla ar fáil, áiritheoidh an comhlacht dá dtugtar fógra go gcuirfidh an monaróir trealamh ó cheann amháin de na monaróirí sin ar a laghad ar fáil do shaotharlann tagartha Aontais agus go mbeidh údar maith leis an rogha a rinneadh. Féadfaidh an monaróir aon trealamh nó ábhar tagartha eile atá ar fáil ar bhonn tráchtála a sholáthar do shaotharlann tagartha an Aontais saor in aisce chun tástáil a dhéanamh ar fheiste an mhonaróra.

Seolfar an trealamh nó na hábhair thagartha dá dtagraítear sa chéad fhomhír chuig saotharlann tagartha an Aontais nó, in imthosca a bhfuil údar cuí leo, cuirfear ar fáil iad do shaotharlann tagartha an Aontais ar áitreabh an mhonaróra.

Áiritheoidh an comhlacht dá dtugtar fógra go gcuirfidh an monaróir oiliúint ar fáil d’fhoireann shaotharlann tagartha an Aontais maidir le húsáid an trealaimh dá dtagraítear sa chéad fhomhír, i gcás ina measfaidh saotharlann tagartha an Aontais an oiliúint sin a bheith riachtanach chun an trealamh a oibriú.
RIALACHÁN CUR CHUN FEIDHME (AE) 2022/812 ÓN gCOIMISIÚN

an 19 Bealtaine 2022

lena bhformheastar leasuithe ar an tsonraíocht ar shonrúchán tionscnaimh faoi chosaint nó ar thásc geografach faoi chosaint (“dell’ Emilia/Emilia” (TGFC))

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1308/2013 ó Pharlaimint na hEorpa agus ón gComhairle an 17 Nollaig 2013 lena mbunaítear comheagraíocht na margaí i dtáirgí talmhaíochta agus lena n-aisghairtear Rialacháin (CEE) Uimh. 922/72, (CEE) Uimh. 234/79, (CE) Uimh. 1037/2001, agus (CE) Uimh. 1234/2007 (1) ón gComhairle, agus go háirithe Airteagal 99 de,

De bharr an mhéid seo a leanas:

(1) Tá scrúdú déanta ag an gCoimisiún ar an iarratas ar leasuithe a fhormheas ar shonraíocht sonrúchán tionscnaimh faoi chosaint “dell’ Emilia/Emilia”, a chuir an Iodáil ar aghaidh i gcomhréir le hAirteagal 105 de Rialachán (AE) Uimh. 1308/2013.

(2) D’fhoilsigh an Coimisiún an t-iarratas ar fhormheas ar na leasuithe ar an tsonraíocht in Iris Oifigiúil an Aontais Eorpaigh (2), de réir mar a cheanglaítear le hAirteagal 97(3) de Rialachán (AE) Uimh. 1308/2013

(3) Níl aon ráiteas agóide faighte ag an gCoimisiún faoi Airteagal 98 de Rialachán (AE) Uimh. 1308/2013.

(4) Dá bhrí sin, ba cheart na leasuithe ar an tsonraíocht a fhormheas i gcomhréir le hAirteagal 99 de Rialachán (AE) Uimh. 1308/2013.

(5) Tá na bearta dá bhforáiltear sa Rialachán seo i gcomhréir le tuairim an Choiste um Chomheagrú na Margaí Talmhaíochta,

TAR ÉIS AN RIALACHÁN SEO A GHLACADH:

Airteagal 1 An leasú ar an tsonraíocht a foilsíodh in Iris Oifigiúil an Aontais Eorpaigh maidir leis an ainm “dell’ Emilia/Emilia” (TGFC), is leasú é atá formheasta anois.

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 19 Bealtaine 2022. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 347, 20.12.2013, lch. 671.

(2) IO C 501, 13.12.2021, lch. 36.
(6)

Chinn an tÚdarás Eorpach um Shábháilteacht Bia (“an tÚdarás”) ina thuairimí an 28 Eanáir 2020 (3) agus an 29 Meán Fómhair 2021 (4) nach bhfuil tionchar díobhálach ag an ullmhóid d’eastóscán duilliúr Melissa officinalis L. ar shláinte ainmhithe, ar shábháilteacht an tomhaltóra ná ar an gcomhshaol, faoi na coinníollacha úsáide atá beartaithe. Chinn an tÚdarás freisin nach ábhar imní é na húsáideoirí a bheith gan chosaint ar dheannaigh ón mbreiseán. Níor cuireadh aon sonraí ar fáil maidir le hairíonna greannacha do na súile ná don chraiceann, áfach, agus dá bhrí sin, níorbh fhéidir aon chonclúid a bhaint as na gnéithe sin. I ngeall ar chineál an bhreiseáin, féadfar glacadh leis go bhféadfadh sé gur íogróir craiceann agus riospráide araon atá ann. Dá bhrí sin, measann an Coimisiún gur cheart bearta cosanta iomchuí a dhéanamh chun éifeachtaí díobhálacha ar shláinte an duine a chosc, go háirithe a mhéid a bhaineann le húsáideoirí an bhreiseáin.
(5)

I dtuairimí an 30 Meán Fómhair 2020 (8) agus an 29 Meán Fómhair 2021 (9) ón Údarás Eorpach um Shábháilteacht Bia (“an tÚdarás”), is é an chonclúid ar ar thángthas gur chuir an t-iarratasóir sonraí ar fáil a léiríonn go gcomhlíonann ullmhóid Bacillus velezensis DSM 15544 na coinníollacha maidir le húdarú atá ann cheana féin faoi na coinníollacha úsáide atá beartaithe. Tháinig an tÚdarás ar an gconclúid nach bhfuil éifeacht dhíobhálach ag an ullmhóid Bacillus velezensis DSM 15544 ar shláinte ainmhithe, ar shábháilteacht na dtomhaltóirí ná ar an gcomhshaol. Dhearbhaigh sé freisin nach greannaitheoir craicinn ná súl atá san ullmhóid sin agus nach íogróir craicinn atá inti ach oiread, ach gur cheart a mheas gur íogróir riospráide atá inti. Dá bhrí sin, measann an Coimisiún gur cheart bearta cosanta iomchuí a dhéanamh chun éifeachtaí díobhálacha ar shláinte an duine a chosc, go háirithe maidir le húsáideoirí an bhreiseáin. Ina theannta sin, tháinig an tÚdarás ar an gconclúid gur cheart an breiseán a ainmniú go tacsanomaíoch mar Bacillus velezensis DSM 15544 agus go bhféadfadh an ullmhóid a bheith éifeachtach mar bhreiseán zóiteicniúil in ábhair bheatha. Ní mheasann an tÚdarás go bhfuil gá le ceanglais shonracha maidir le faireachán iarmhargaidh. D’fhíoraigh an tÚdarás freisin an tuarascáil ar na modhanna a úsáidtear chun anailís a dhéanamh ar an mbreiseán beathaithe agus é i mbeatha, tuarascáil arna cur isteach ag an tSaotharlann Tagartha a bunaíodh le Rialachán (CE) Uimh. 1831/2003.
RIALACHÁN CUR CHUN FEIDHME (AE) 2022/509 ÓN gCOIMISIÚN

an 24 Márta 2022

lena gcláraítear ainm i gclár na sainearraí traidisiúnta faoi ráthaíocht (Vincisgrassi alla maceratese (STR))

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí (1) agus go háirithe Airteagal 52(2) de,

De bharr an mhéid seo a leanas:

(1) De bhun Airteagal 50(2)(b) de Rialachán (AE) Uimh. 1151/2012, rinneadh an t-iarratas a thíolaic an Iodáil ar chlárú an ainm “Vincisgrassi alla maceratese” a fhoilsiú in Iris Oifigiúil an Aontais Eorpaigh (2).

(2) Ós rud é nach bhfuair an Coimisiún aon ráiteas freasúra faoi Airteagal 51 de Rialachán (AE) Uimh. 1151/2012, ba cheart an t-ainm “Vincisgrassi alla maceratese” a chlárú,

TAR ÉIS AN RIALACHÁN SEO A GHLACADH:

Airteagal 1 Tá an t-ainm “Vincisgrassi alla maceratese” (STR) cláraithe. Leis an ainm a shonraítear sa chéad mhír, sainítear táirge de chuid Aicme 2.21. Béilí réamhullmhaithe atá faoi Iarscríbhinn XI a ghabhann le Rialachán Cur Chun Feidhme (AE) Uimh. 668/2014 ón gCoimisiún (3).

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 24 Márta 2022. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 343, 14.12.2012, lch. 1.

(2) IO C 504, 14.12.2021, lch. 57.

(3) Rialachán Cur Chun Feidhme (AE) Uimh. 668/2014 ón gCoimisiún an 13 Meitheamh 2014 lena leagtar síos rialacha maidir le cur i bhfeidhm Rialachán (AE) Uimh. 1151/2012 ó Pharlaimint na hEorpa agus ón gComhairle maidir le scéimeanna cáilíochta do tháirgí talmhaíochta agus do bhia-earraí (IO L 179, 19.6.2014, lch. 36).
(8)

An 28 Meán Fómhair 2020, chuir an tÚdarás a chonclúid (6) in iúl don Choimisiún maidir le cé acu is féidir nó nach féidir coinne a bheith leis go gcomhlíonfaidh Metarhizium brunneum tréithchineál BIPESCO 5/F52 na critéir formheasa dá bhforáiltear in Airteagal 4 de Rialachán (CE) Uimh. 1107/2009. Chuir an Coimisiún tuarascáil athnuachana agus dréacht den Rialachán seo maidir le Metarhizium brunneum tréithchineál Ma 43 (ar a dtugtaí Metarhizium anisopliae var. anisopliae tréithchineál BIPESCO 5/F52 roimhe seo) faoi bhráid an Bhuanchoiste um Plandaí, Ainmhithe, Bia agus Beatha an 21 Deireadh Fómhair 2021 agus an 1 Nollaig 2021, faoi seach. San iarratas a rinne na hiarratasóirí, is Metarhizium brunneum tréithchineál BIPESCO 5/F52 a thug siad ar an tsubstaint ghníomhach agus iad ag tagairt di. Mhol an Coimisiún ainm na substainte gníomhaí a athrú go Metarhizium brunneum tréithchineál Ma 43. Go deimhin, dhearbhaigh an tÚdarás gur fochultúir de thréithchineál Ma 43 iad BIPESCO 5 agus F52 agus gur comhionann na fochultúir sin ó thaobh airíonna bitheolaíocha agus géiniteacha de agus nach bhfuil siad éagsúil le bun-tréithchineál Ma 43.
(8)

Ba cheart gurb í líon na n-ainmhithe beo nó líon na n-ainmhithe a maraíodh an fhormáid is iomchuí le haghaidh sonraí maidir leis an daonra ainmhithe a mhéid a bhaineann le hainmhithe talún, ag brath ar na speicis nó na catagóirí ainmhithe lena mbaineann, agus ba cheart gurb í an bhithmhais a tháirgtear an fhormáid is iomchuí le haghaidh sonraí maidir leis an daonra ainmhithe a mhéid a bhaineann le hiasc feirme. Mar sin féin, chun sonraí maidir leis an daonra ainmhithe i ngach Ballstát a léiriú go hiomchuí i gcomhthéacs bailiú sonraí maidir le méid na ndíolachán agus maidir le húsáid oibreán frithmhiocróbach in ainmhithe, ionas go mbeidh an Ghníomhaireacht in ann úsáid éifeachtach a bhaint astu, ba cheart na sonraí maidir leis an daonra ainmhithe a choigeartú de réir ainmneoirí, mar a thugtar orthu, mar shampla an t-aonad ceartúcháin daonra nó ainmneoirí eile, de réir mar is iomchuí. Tá gá leis na coigeartuithe sin ionas go sainaithneoidh an Ghníomhaireacht treochtaí i méid na ndíolachán agus in úsáid oibreán frithmhiocróbach in ainmhithe agus ionas go ndéanfaidh sí anailísí ábhartha.